Jean-Marie Pfaff

Jean-Marie Pfaff (lahir 4 Désémber 1953 di Lebbeke, Bélgia) nyaéta manten kiper ménbal Bélgia nu méakkeun karir profésionalna lolobana di Beveren jeung Bayern Munich. Pfaff maén pikeun tim nasional Bélgia sajumlah 64 kali sarta ngilu ilibiung dina Piala Dunia FIFA 1982 jeung Piala Dunia FIFA 1986.

Karir kleub 
Wanci umur 16 taun. Pfaff gabung ka K.S.K. Beveren di mana bareng manéhna meunangkeun gelar juara Bélgia (1979) jeung Piala Bélgia (1978). Di taun nu sarua manéhna narima Sapatu Emas Bélgia. Taun 1982, manéhna asup ka skuad Bayern Munich, meunangkeun tilu gelar Bundesliga (ti taun 1985 nepi ka 1987) sarta dua Piala Jérman (1984 jeung 1986).

Karir Internasional 
Pfaff mimiti maén bareng Red Devils (Bélgia) di taun 1976 ngalawan musuh kabuyutanna, Walanda. Manéhna jadi kiper nalika Euro 80 jeung Euro 84 sarta Piala Dunia 1982 jeung 1986. Dina Piala Dunia 1982, Pfaff ampir tilelep nalika manéhna didorong ka kolam renang ku saurang jurnalis, sedengkeun manéhna teu bisaeun ngojay.

Sabada pengsiun 
Pfaff kasebutkeun ku Pélé minangka salah sahiji tina 125 pamaén bola pangonjoyna nu dumelah kénéh di bulan Maret 2004. Manéhna jadi béntang TV di Bélgia dina acara pintonan réalitas De Pfaffs nu mintonkeun dirina jeung kulawargana ti taun 2002 nepi ka taun 2012.

Kahirupan pribadi 
Pfaff ngadahup ka Carmen Seth (lahir 24 Maret 1956) dina bulan Juni 1974. Maranéhna ngabogaan tilu budak awéwé: Debby Edilbert Gerdina (lahir 30 Mei 1975), Kelly Yvonne Danny (lahir 26 Juli 1977) jeun Lyndsey Linda Marc (lahir 4 Oktober 1978).

Statistik karir

Pangajén

Kleub 
Beveren

 Liga Bélgia: 1978-1979
 Piala Bélgia: 1977-1978

Bayern Munich

 Bundesliga: 1984–85, 1985–86, 1986–87
 DFB-Pokal: 1983–84, 1985–86

Individual

 Sapatu Emas Bélgia: 1978
 Tim Kabéh Bintang Piala Dunia FIFA: 1986
 Kiper Panghadéna IFFHS: 1987
 FIFA 100: 2004
 Panghargaan Légenda Suku Emas: 2014

Réferénsi 
Nu babar taun 1953

Tutumbu Luar 

 Jean-Marie Pfaff – FIFA competition record